SAT RAZREDNIKA

**Različiti smo, jednako smo vrijedni**

**UVODNI DIO**

1. Imenujte cvjetove. Razmislite i navedite barem tri sličnosti i tri razlike među njima!



Vjerujem kako vam nije bilo teško. Također vjerujem da vam se sviđa svo prikazano cvijeće, bez obzira na različitosti.

1. Danas razgovaramo o međusobnim sličnostima i razlikama te o vrijednostima svakoga od nas.

**SREDIŠNJI DIO**

1. Prisjetite se svojih prijatelja iz razreda. Pokušajte odrediti što više sličnosti s njima, ali i međusobnih razlika – po izgledu, ponašanju, interesima.
2. Izaberite jednog od njih i navedite vaše međusobne sličnosti i razlike. Sličnosti zabilježite u prostor u kome se nacrtani krugovi preklapaju, a razlike u zasebni prostor svakog kruga (možete crtati ili pisati). Crtajte ili pišite na papiru.

PRIJATELJ/ PRIJATELJICA JA

1. Ljudi (djeca) se razlikuju po izgledu, potrebama, vjeri, navikama…
Otvorite poveznicu i promotrite fotografije. Zamislite da ste jedno od te djece, pričajte o sebi:
<https://www.e-sfera.hr/dodatni-digitalni-sadrzaji/044ba698-5213-45c0-9e51-70e1d21edb47/>(e-učionica)
2. Pogledajte fotografije i odgovorite na pitanja:



1. Je li netko tko izgleda drugačije od nas manje vrijedan? Vrijedi li netko dobrog vida više od nekog tko ne vidi? Je li osoba koja se ne može samostalno kretati i u invalidskim je kolicima manje vrijedna od nekog tko to može? Jesu li učenici koji imaju neke teškoće u učenju manje vrijedni od ostalih?

**BEZ OBZIRA NA MEĐUSOBNE RAZLIKE, SVA SU DJECA JEDNAKO VRIJEDNA!**

**20. studenoga obilježava se Dan dječjih prava.**

****

**Sva djeca na svijetu imaju svoja prava. Odrasli imaju dužnost štititi djecu od loših stvari i omogućiti im sretno djetinjstvo i odrastanje!**

Znate li neka dječja prava? Navedite ih! Ukoliko ne znate, zamolite roditelje da vam ih pročitaju.

O vašim pravima i dužnostima smo razgovarali u školi, ali ćemo još puno razgovarati.



1. **UPAMTITE:
Međusobno se razlikujemo na različite načine. Ipak, svi imamo iste osjećaje i iste ljudske potrebe. Jednako smo vrijedni i imamo ista prava. Osobama koje su različite od nas se ne rugamo, nego ih prihvaćamo kao svoje prijatelje koji su jednako vrijedni kao mi. Ako možemo, pomažemo im.**

**ZAVRŠNI DIO**

Za kraj, otvori te poveznicu i odigrajte igru traženja parova:
<https://www.e-sfera.hr/dodatni-digitalni-sadrzaji/044ba698-5213-45c0-9e51-70e1d21edb47/> (zabavni kutak)